
E 
puntonan cu tabatin riba agenda di e reunion di IPKO 
di siman pasa y cu a conclui ayera na Den Haag, a ser 
cuestiona formalmente den comunidad, mirando e situacion 
serio pa loke ta e situacion financiero den pueblo y tur e 
problemanan cu esaki ta trece cu ne. 


Mientras cu tabata discuti e punto di clima na Den Haag, 
realidad di bida ta cu aki na Aruba te ainda no tin un vision 
of consensus riba e maneho cu tin cu wordo hiba den futuro 
pa loke ta e situacion di clima. 


Loke tabata ainda mas controversial tabata e hecho cu na 
Den Haag Parlamentarionan tabata atendiendo un of otro 
vision pa futuro pa loke ta clima, aki na Aruba un pueblo 
asota pa presion financiero di un inflacion cu practicamente 
ta e unico vision cu Gabinete Wever Croes II a bin ta ehecu- 
tando, tabata pasando den un calor inmenso. 


Fuera di e asunto di clima, tambe a atende e asunto di 
disculpa pa e pasado di esclavonan y tambe riba enseñansa 
cual topico tampoco a wordo probecha pa presenta e situa- 
cion dificil cu famianan ta pasando aki na Aruba pa aumento 
di schoolgeld y aircogeld y tin cu menciona tambe aumento 
di prijs di uniform di scol. 


Kisas loke hopi ta cuestiona riba reunion di IPKO ta cu ningun 
momento a atende e situacion dificil caminda na tur e islanan 


di CAS, di pueblo cu ta pasando den crisis financiero, cu ta 
mira un inflacion cu no tin fin di stabilisa y caminda cifranan 
di aumento di pobresa den pueblo, ta sigui rumbonan suma- 
mente preocupante. 


Ta conoci cu aki na Aruba, centenares di studiante- y 
muchanan cu lo atende scol otro aña escolar, tin problema 
pa paga schoolgeld y airco geld caminda tin studiantenan 
cu lo tin cu paga mas cu 1000 florin pa inscribi nan mes 
den e scol. 


Gastonan di scol cu no ta bou di 500 florin y mas tanto e 
gastonan pa atende scol ta practicamente supera e gasto di 
700 florin, loke hopi famia lo no por paga den un solo bes. 


E punto aki no a ni ser menciona den reunion na Den Haag y 
tampoco e aumento di pobresa grandi cu ta sigui aumenta 
den pueblo aki na Aruba pero parce cu gobierno no tin aten- 
cion pa atende cu e situacion aki. 


E aumento di nivel di pobresa aki tampoco a wordo atendi 
pa IPKO pero si a atende algun punto cu ta di importancia 
pero cu na e momentonan aki no ta asina importante. 


IPKO a clausura ayera pero no por scucha algo concreto cu 
a sali for di e reunionnan aki cu lo ta sirbi e interes general 
di pueblo. 


IPKO a reuni riba clima lubidando 
pobresa di miles di famia 

T 
abata den oranan tempran di mainta cu e prome barconan di fruta di 
Venezuela a yega Aruba despues di mas cu cuatro aña. E dos bar- 
conan cu a yega tabata El Maracucho y Gaviota II, cu den pasado ya caba 
a yega di bishita Aruba, treciendo mercancia for di pais bisiña aki. Aruba 
tabata e ultimo di tres islanan cu a haya fruta y berdura despues di reap- 
ertura di frontera maritimo. 


Den e biahe aki di casi 8 ora a trece cahanan di mango, banana, melon, 
promenton, tomati, awacati, keshi y diferente otro mercancianan seco 
manera hariña pan, maizena, chuculati, condimentonan, etc. 


E barco ta para den waf di Barcadera unda cu e clientenan por cumpra e 
mercancia directamente for di nan, pues na un prijs basta bon compara cu 
loke tin awo riba mercado local. 


Rangel ta sigui conta cu nan a trece por lo menos 35 ton p’awo, pasobra 
nan ta cuminsando y tin mester di tuma contacto mas hende pa nan haci 
pedido di cantidad pa trece pa nan. Ta pidi e supermercadonan y e consum- 
idornan pa bin pa haya na producto fresco y di bon calidad y bon prijs. E 
boto mes por hinca entre 60 pa 70 ton di mercancia. Si tur cos bay bon, 
nan por haya hopi mas cliente. Simplemente nan mester mas contacto 
p’asina nan por traha cu nan. 
Entre e dos barconan aki, cu lo yega Aruba un biaha pa siman, a trece riba 
e prome biahe 100 ton di mercancia. 


Un cargamento di 100 ton di 
mercancia a yega for di Venezuela 


Diamars, 6 Juni 2023 
LOCAL 
4 
AWEMainta 


D 
urante conferencia di prensa di Gobierno di Aruba, Prome 
Minister Evelyn Wever-Croes a elabora riba e evaluacion 
financiero y economico positivo di IMF su Article IV Mission 
cu recien a wordo publica. Durante nan ultimo bishita na 
Aruba, IMF a haci un estudio di e posicion financiero di e 
pais, y a yega na un bon conclusion. 


Prome Minister a indica cu e estudio aki ta confirma locual 
cu Gobierno tabata bin ta bisando caba, cu Aruba ta den 
recuperacion. Den e informacion treci padilanti pa IMF, ta 
indica cu ta remarcabel cu e GDP a crece na 2021 cu 27.6% 
y na 2022 cu 7.3%. 


Deficit/ Surplus Presupuesto: 
Pa loke ta e deficit / surplus di e presupuesto por a nota cu 
den 2 aña, e deficit a baha di -16.2% pa -0.5% y cu pa 2023 
lo tin un surplus di 1%. Cu e cifranan aki, IMF a yega na 
e conclusion cu e deficitnan aki cu a comberti den surplus 
tambe ta mustra cu Aruba ta bayendo financieramente den 
e direccion corecto. 


Gastonan di Gobierno: 
Tambe ta wordo menciona den e “concluding statement” 
cu e gastonan di Gobierno ta apropia. Cu esaki IMF mes ta 
desmenti tur comentario y mal informacion cu tin eyfo cu ta 
bisa cu gastonan di Gobierno di Aruba ta halto y mas halto 
cu di otro paisnan. Esaki, IMF a mustra cu no ta berdad. 


Debe di pais Aruba: 
Otro punto importante cu a wordo treci dilanti ta e debe di 
pais Aruba. Na 2020 e debe tabata na 112.3% y a logra 
bahe den dos aña te na 90.7%. IMF tambe a menciona cu 
nan ta premira cu e debe aki lo sigui baha y lo alcansa 71% 
pa 2028, cual ta hopi cerca di e porcentahe di e 70% cu a 
wordo palabra cu Hulanda pa 2031. 


Desempleo: 
Pa loke ta desempleo, IMF tambe a nota cu e porcentahe ta 
bahando. Prome cu pandemia e porcentahe aki tabata na 
5.9% y a subi te na 8.8% debi na e pandemia. Pa 2022 e 
porcentahe aki a baha te na 6.6% y segun e analisis esaki ta 
bahando mas ainda. Esaki ta un indicacion cu mas hende ta 


hayando trabou. 


Crecemento economico: 
Apart di e indicadornan aki cu IMF a uza pa nan analisis, IMF 
tanbe a duna varios proyeccion. Un di e proyeccion posi- 
tivo ta e crecemento economico cu nan ta calcula pa 2023 
na 2.3% y 1.1% pa e siguiente añanan. Gobierno su deseo 
semper tabata pa cada aña e crecemento economico ta na 
1% y awor esaki ta wordo confirma pa IMF. 


Inflacion: 
Otro punto positivo cu IMF a trece dilanti ta e tema di infla- 
cion. IMF a indica cu na 2022 a proyecta cu e inflacion pa 
2023 lo ta na 5.5% pero e porcentahe actual ta 4.9% y a 
premira cu pa fin di 2023 e porcentahe aki lo baha te na 
3.2%. IMF tambe a trece dilanti algun riesgo cu Gobierno lo 
mester tene na cuenta. Un riesgo ta e inflacion cu por wordo 
afecta door di e situacion mundial. 


Tambe IMF no ta convenci cu Aruba lo yega e surplus 
manera a indica y ta menciona cu, BBO na frontera mester 
wordo introduci, mester tene cuenta cu introduccion di BTW 
y cuminsa cobra esnan cu no ta pagando impuesto. Tambe 
nan a menciona nan preocupacion pa cu e fondo di AOV, 
mercado laboral, integridad, y cambio climatico. Prome 
Minister a indica cu Gobierno tin atencion pa tur e puntonan 
menciona. 


Recuperacion di Aruba ta impresionante: 
“Por ultimo, IMF a remarca cu e recuperacion di Aruba ta 
impresionante, y cu Aruba mester ta hopi orguyoso. Aruba 
tabata e pais mas fuertemente afecta pa e pandemia, esun 
cu mas a yuda e comunidad durante pandemia y un di e 
poco paisnan na mundo cu ta demostrando un recuperacion 
asina positivo, den apenas 3 aña. 


IMF ta compara esaki cu un milager, pero esaki ta danki na 
e trabou duro di cada mama y tata di famia. Gobierno ta 
traha na bienestar di comunidad. Sueldo minimo y pensioen 
di biehes a wordo hisa, Gobierno a stop e recorte salarial, 
y a baha e peso di belasting pa pensionado y trahadonan”, 
Prome Minister a termina bisando. 


Segun Gobierno 


Rapport di IMF ta desmenti cu gastonan di Gobierno ta halto 


Diamars, 6 Juni 2023 
AWEMainta 
LOCAL 
5 


SUNDAY JUNE 11th 
ARUBA 


START 6.00 AM at Guardian Group Fatum 
FINISH at Guardian Group Fatum 
DISTANCES: 6 KM and 10 KM 


Inscription Fee: Awg. 25,- 


Payment and T-shirt Pick Up: 


• TUESDAY JUNE 6th 
• WEDNESDAY JUNE 7TH 
• THURSDAY JUNE 8th 


FROM 5.00 PM - 9.00 PM 
at Guardian Group Fatum, 
L.G. Smith Blvd. 162 
REGISTER 
ONLINE! 


FREE 
SUN 
GLASSES! 


D 
urante Conferencia di Prensa di Gobierno di Aruba dial- 
una 5 di juni mainta, Prome Minister Evelyn Wever-Croes 
a elabora riba e bon noticia di evaluacion financiero y eco- 
nomico positivo di IMF su Article IV Mission. Na ciere di e 
conferencia di prensa, Prome Minister a laga atras su men- 
sahe pa Aruba enfatisando cu e compromiso di Gobierno 
ta pa percura pa e progreso y bienestar wordo sinti den tur 
hogar na Aruba. 


“Aruba ta den pleno recuperacion economico. Nos cifranan 
financiero ta indica esey caba. Y awo nos ta scucha di IMF 
cu e cifranan aki ta veridico. E informacion cu Gobierno di 
Aruba ta bin ta dunando ta confirma pa un instituto manera 
IMF. Esaki ta un sosten pa nos pero na fin di dia nos no por 
bisa cu Aruba ta recupera si e ser humano no ta recupera. 


Ainda na Aruba tin hopi reto y preocupacion. Pero Aruba ta 
saliendo di un pandemia y durante pandemia cosnan tabata 
hopi mas dificil. Mi ta pidi tur hende pa nos no perde fe, 
no perde confiansa, no cay den negativismo y keda enfoca 
riba e positivo aunke con dificil e por ta pasobra di aki nos 
ta haya e forsa pa nos por sigui dilanti. E compromiso di 
Gobierno ta pa percura pa e progreso y bienestar cu nos ta 
buscando pa pais Aruba, wordo sinti den tur hogar. Nos ta 
riba bon caminda. 


E discusionnan cu tin riba BBO na frontera, nos ta mira cu 
ta trece preocupacion y p’esey nos a scoge pa e caminda 
di duna mas informacion cu ta posibel. Ya caba dos siman 
largo, Minister di Finansa a duna informacion y diaranson 
awor ami lo tey cu e expertonan di Duana y di Impuesto pa 
duna mas informacion riba e tema aki pa trece mas tranki- 
lidad den comunidad. Nos lo trece dilanti e efectonan, infla- 
cion y kico tur ta baha mirando cu den e pakete aki impuesto 
ta bay baha riba hopi producto tambe. Nos ta traha pa hiba 
e pais aki bek riba caminda di un finansa sostenibel pero 
tambe cu e ser humano ta sinti e progreso y bienestar. Ban 
keda cu fe y confiansa cu Aruba ta bay sali di tur loke e 
pandemia aki a haci nos”, Prome Minister Evelyn Wever- 
Croes a expresa. 


Prome Minister ta mustra cu 
IMF a reconoce 
e recuperacion 
economico di Aruba 

SUNDAY BRUNCH 


A 
yera mainta e prome barconan di fruta y otro mercancianan proce- 
dente for di Venezuela, a drenta haf di Barcadera creando un expec- 
tativa grandi den pueblo, ya cu tin anticipacion grandi cu prijs di e pro- 
ductonan aki, lo ta hopi mas abou cu loke anteriormente tabata ser bendi. 
Hunto cu e gran expectativa aki, tambe ta reina cierto incomodidad pa e 
hecho cu for di experiencia den pasado, e probabilidad ta grandi cu prijs 
di e productonan aki for di Venezuela, lo ser mara na e prijs actual cu tin 
riba mercado. 


Esaki ta nifica cu e aumento di prijs di por ehempel awacati cu a bira asina 
caro ultimo lunanan, lo bay keda mesun cos ya cu comerciantenan tambe 
kier haci ganashi y ta mas cu claro cu henter e desaroyo aki cu berdura 
y fruta for di Venezuela, e ganashi mas tanto lo bay pa cartera di varios 
comerciante cu ta bay bende esakinan. Ta un desaroyo cu lamentable- 
mente den pasado consumidonan wordo confronta caba cu’ne, esta cu ta 
importa productonan cu por haci un diferencia den e prijs pero un grupo 
grandi di comerciantenan ta pone mesun prijs cu loke ya tabata wordo 
importa, pues pueblo no ta saca probecho di esaki. 


Aki atrobe ta hunga un rol grandi e control di gobierno riba e desaroy- 
onan aki ya cu no a normal cu a roga asina hopi pa habri frontera cu 
Venezuela, anto pueblo mes no ta bay gosa di esaki ya cu tin comer- 


Barconan di fruta a yega pero 
mester controla prijs di productonan 


ciantenan cu ta insisti pa nan so gana placa 
sin tuma na consideracion cu pueblo caba 
a luchando contra di un inflacion cu no tin 
limite pa e caba. Importando productonan for 
di Venezuela no solamente mester produci 
dividendo pa e importadonan pero pueblo 
tambe tin cu wordo beneficia cu apertura di 
frontera cu e pais bisiña. Gran parti di pueblo 
tin necesidad di mira alivio den su gastonan, 
den loke e tin cu saca for di cartera pa paga 
pa su necesidadnan, sin cu pueblo tin alter- 
nativa caminda e por haya mas pa menos, na 
luga di haya menos pa mas. 


No tin tienda y tampoco un supermercado 
cu ta tene compasion cu pueblo, al contrario 
e unico ganga cu ta ser ofreci na pueblo ta 
manera den luna di Juni aki, varios producto 
cu fecha limite ta wordo bendi dos of tres 
florin mas barata pero pueblo tin cu cumpra y 
uza di biaha ya cu dentro di dos pa tres siman, 
e producto aki ta caduca. 


Pa spera cu gobierno en berdad lo introduci 
un control mas severo, ta un anhelo impo- 
sibel ya cu for di mesun comerciante aki cu ta 
importa e productonan for di Venezuela, nan 
ta prome yama pa sigura nan ganashi manera 
nan a anticipa y si por gana algo extra riba 
nan, ta pueblo tin cu paga esaki. 

M 
anera a antic- 
ipa despues di 
hopi tempo, e de- 
partamento di me- 
teo di Aruba a logra 
di cuadra su pro- 
nostico di tempo na 
e realidad di loke a 
pasa tambe camin- 
da den fin di siman 
en berdad e nivel 
di calor ya no por a 
carga e nomber di 
calor pero tabata 
algo cayente. 


For di diahuebs caba 
a 
cuminsa 
alerta 
comunidad cu for 
di diabierna merdia 
pa cuater dia sigui, 
lo sinti cambio di 
temperatura formal, 
caminda apesar cu lo 
tin biento suplando 
na un nivel normal, 
tog lo sinti un ola di 
calor pasando riba e 
isla. 


Diabierna merdia en 
berdad e situacion 
aki a presenta su 
mes caminda ainda 
e 
tabata 
mustra 
un situacion cu aki 
na Aruba ya caba 
pueblo a custumbra 
di pasa den esaki, 
ya cu e calor tabata 
notabel pero ainda 
no insoportabel. 


Diasabra 
y 
diad- 
omingo 
si 
tabata 
otro cuenta, ya cu e 
temperatura tabata 
di un nivel di calor 
caminda henter e 
isla di Aruba a wordo 
converti den un tipo 


A alerta pueblo pa heat wave pero a lubida di alerta ELMAR 


di sauna caminda para keto hende ta para ta 
soda formalmente mescos cu ta hemchi di awa 
a basha riba e curpa. 
Un situacion cu a haci hopi hende incomodo 
y tambe malo, causando cu control di presion 
tabata necesario y sinta den camber cu airco, 


no tabata un luho pero un gran necesidad. 
Ta mas cu claro cu for di diabierna den mayoria 
di cas rond di e isla, airconan tabata draai 24 ora 
sin stop y den mayoria di caso e airco cu normal- 
mente ta wordo cendi ora di drumi anochi, 


{Continuacion na pagina 8} 


Diamars, 6 Juni 2023 
LOCAL 
8 
AWEMainta 


{Continuacion di pagina 7} 
a cende esaki diabierna tempran y no a paga esaki te cu 
dialuna mainta. 


Fuera di airco, uzo di fan pa aire fresco tambe a ser cendi sin 
necesidad pa paga esaki ya cu asina Sali for di un camber 
cu airco, por sinti mesora un damp cayente cu ta tanto den 
e caso y pio ainda den cura di cas, ya cu pafo den aire liber, 
e situacion tabata parce un sauna. 
Awor memey di tur e drama aki, e incomodidad grandi aki, 
tin algo cu a sosode cu ta lanta hopi pregunta, esta ta con 
bin a alerta pueblo di e ola di calor aki di cuater dia, anto e 
compania cu ta produci awa y coriente a wordo “sorprendi” 
pa e uzo excesivo di coriente e fin di siman cu ta tras di 
lomba. 


Den varios bario rond di e isla, tabatin interupcion di coriente 
caminda pa minimo un ora y mey, no tabatin suministro di 
coriente pa fayonan cu a sosode na e planta di produccion di 
ELMAR, cu a mustra despues cu e capacidad di coriente cu e 
compania ta wordo confronta cune na luna di September, cu 
ta e luna cu ta haci mas calor, awor a ser logra den apenas 
tres dia di tempo. 


Un situacion straño ya cu ELMAR tambe mester a ser poni na 
altura di e situacion di tempo cu lo a surgi den fin di siman 
pero asina mes e compania ta wordo sorprendi cu e acon- 
tecimento aki creando na su turno, incomodidad pa varios 
bario durante di henter fin di siman. 


Ayera mainta tambe suministro di coriente a cay afo den 
algun bario, dunando indicacion cu ainda ELMAR bo tin e 
situacion bou di control pero e incomodidad aki por crea 
problema adicional pa hendenan cu ta sufri di presion, 
manera entre otro hendenan grandi, cu ta ser confronta e 
ora c’un situacion cu por ta peligroso pa nan salud. 

E compleho di Aruba Marriott recientemente a nombra 
su asociadonan y lidernan cu a briya durante e di prome 
kwartaal di 2023. E programa di reconocemento aki 
ta uno sumamente importante pa e compania como 
un acto di aprecio, den reconoce e esfuerso adicional, 
alabes celebra e logronan di cada asociado y lider cu a 
destaca durante e periodo di cada kwartaal. 


E asociadonan y lidernan nomina a wordo scogi door 
di nan supervisor, manager y e team ehecutivo pa nan 
excelente trabou y dedicacion. E premionan cu a wordo 
otorga ta ‘Associate of the Quarter’, ‘Supervisor of the 
Quarter’ y ‘Manager of the Quarter’ representando e 
diferente areanan di ‘Front of the House’, ‘Back of the 
House’ y ‘General’. 


Ganadornan di Prome Kwartaal di 2023: 
○ Front of the House MVW Winner: Anshela Rajaram 
○ Back of the House MVW Winner: Daniel Vrolijk 
○ General Winner: Jenny Boekhoudt 
○ Front of the House Resort Winner: Juliane Curiel 
○ Back of the House Resort Winner: Marie Joseph 
○ Supervisor Resort Winner: Lucia Kook 
○ Supervisor MVW Winner: Marcel Maduro 
○ Supervisor Casino Winner: Aldrin Lacle 
○ Manager Resort Winner: Maria Rodriguez Osorio 
○ Manager MVW Winner: Helyante Regales 


General Manager di e compleho di Aruba Marriott, Sr. 
Raoul Lemmerling, hunto cu e team ehecutivo y staf 
di Aruba Marriott ta orguyoso di tur e nominadonan y 
ganadonan y ta manda palabra di felicitacion pa cada un 
di nan cu e logro bunita aki. 


Adicionalmente di a celebra e nominadonan di e kwartaal, 
Aruba Marriott a honra y celebra lealdad di su asociad- 
onan caminda a conmemora e aniversario di nos asocia- 
donan cu a cumpli 5, 10, 15, y 20 aña di servicio cu nos 
compania den e prome kwartaal di aña. 


Pa esnan interesa pa cuminsa nan carera na Aruba 
Marriott, por bishita www.marriott.com/careers pa 
aplica. 


Aruba Marriott Resort & Stellaris Casino a habri su 
portanan na aña 1995 cu 411 camber y a añadi 3 camber 
na 2018. Na aña 1999 a habri Marriott’s Ocean Club cu 
311 camber y na aña 2004 a habri Marriott’s Surfclub cu 
900 camber. Na tur, e famia di Marriott Aruba ta consisti 
di mas o menos 1,200 empleado den servicio directo. E 
compleho di Marriott Aruba ta esun di mas grandi den 
henter Caribe, tanto den cantidad di camber como den 
cantidad di empleado. 


ARUBA MARRIOTT TA CELEBRA E 
ANIVERSARIO DI SU ASOCIADONAN 


Y ALABES TA NOMBRA SU ASOCIADONAN Y LIDERNAN 
CU ADESTACA DURANTE E PROME KWARTAAL DI 2023 

P 
a loke ta trata e agenda di IPKO na Den Haag siman pasa, 
parlamentario drs. Mervin Wyatt-Ras ta wak atras riba 
presentacionnan y discusionnan interesante entre paisnan 
miembro di Reino Hulandes di cual e ta menciona e present- 
acion y dialogo cu e Nationale Ombudsman, Reinier van Zut- 
phen tocante e situacion di e studiantenan di Caribe Hulan- 
des cu ta bay studia na Hulanda. 


Wyatt-Ras a remarca si, cu e lo desea pa duna espacio pa e 
parlamentarionan por prepara miho pa e tipo di reunionnan 
aki, indicando cu nan ta ricibi e puntonan di agenda hopi 
laat sin mucho oportunidad pa busca e informacion nece- 
sario. 


Parlamentarionan di Aruba, Corsou, St. Maarten y Hulanda 
a haya presentacion di resultado for di e investigacion yama 
Kopzorgen van Caribische Studenten. Den dje a trece dilanti 
e scarsedad di vivienda, acceso na un BSN number cu ta 
indispensabel pa habri cuenta di banco y haci pago, entre 
otro, mescos cu e aspecto di cuido medico. 


E Nationale Ombudsman a indica di ta den contacto cu e 
diferente Casnan di Aruba, Corsou y St. Maarten pa brinda 
sosten den e esfuersonan cu ta haci pa yuda e studiantenan 
di Caribe Hulandes. Y aunke ainda no tin un solucion, tin un 


posibilidad cu pa april 2024 si lo por keda cla. 


Parlamentario Wyatt-Ras ta remarca cu esaki ta un situa- 
cion hopi dificil y ta bolbe dirigi un critica den direccion di 
gobierno, specialmente pa loke ta e aspecto di falta di vivi- 
enda. Otro punto cu a papia riba dje durante e encuentro ta 
esun di cuido medico. 
Tur cu a studia na Hulanda of tin un yiu cu a studia na 
Hulanda sa cu ta bin acerca e factor psicologico. “E solo 
echo di mester biba su so por causa depresion y stroba 
prestacion di e hoben,” asina Wyatt-Ras a splica. 


E ta sinti cu e defensor di pueblo (ombudsman) tin curason 
pa e causa. Van Zutphen a priminti di lo sigui pusha gobi- 
erno di Hulanda pa haya un solucion pa e studiantenan, 
mientras cu Wyatt-Ras tambe a sigura di lo keda sigui esaki 
di cerca, specialmente teniendo cuenta cu e salud mental 
di e hobennan. Como un persona cu a studia na Hulanda su 
mes, e ta compronde: “Ora bo yega akinan ta un cultura y 
manera di pensa diferente. E sistema y tempo di estudio ta 
mas acelera.” 


Como clausura na su participacion na e Interparlamentaire 
Koninkrijks Overleg (IPKO), e Parlamentario di Partido di 
Pueblo Arubano (AVP) ta gradici tur su colega entre nan 
di Corsou, St. Maarten y Hulanda pa e cooperacion duna 
y ta encurasha nan pa sigui traha riba aspectonan manera 
geschillenregeling, deficit democratico y otro temanan di 
importancia pa reino Hulandes. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Parlamentario drs. Mervin Wyatt-Ras: 


Salud mental di nos studiantenan na 
Hulanda tambe ta di gran importancia 

P 
arlamentario di Partido di Pueblo 
Arubano (AVP), ing. Mike de Meza 
a sali for di e bishita na TU Delft ai- 
nda mas decepciona di e maneho di 
Gabinete Wever-Croes I y II pa loke 
ta trata energia sostenibel. E bishita 
na e instituto tecnologico na Hulanda 
a forma parti di e agenda di trabou 
pa cu e Interparlamentaire Koninkri- 
jksoverleg (IPKO) cu a tuma luga. 


TU Delft hunto cu TNO tabata enti- 
dadnan cu Gabinete Eman I y II a cera 
acuerdo y a traha hunto cu nan riba 
varios proyecto na Aruba. Awendia 
nan no ta na Aruba mas, pero ta 
trahando si cu Boneiro, Corsou y St. 
Maarten. “Mi ta sumamente decep- 
ciona”, parlamentario de Meza a 
expresa. 


El a conoce e proyecto Green Village 
di TU Delft cu ta un copia di e Smart 
Community cu a traha na Kibaima 
indicando cu ta netamente loke gobi- 
erno di Aruba di e tempo a planea 
pa ehecuta. “Esaki tambe ta un di e 
tantisimo proyectonan cu Gabinete 
Wever-Croes 1 a para. 


De Meza: “Ta haci dolor pa mira 
e tantisimo proyecto cu Gabinete 
Eman 1 y 2 a ehecuta riba e ramo 
aki, 
sumamente 
importante 
pa 
Aruba, pero tambe como ehempel 
pa mundo. Gobierno di Mep Por Red 
a stop tur esaki nan. Awor seis aña 
largo a transcuri y por mira cu nada 
a tuma luga.” 


Tambe e parlamentarionan a haya 
informacion di hidrogeno gas. Mesun 
cu Gabinete Wever-Croes ta papia 
hopi di dje. Por a tende con esaki ta 
den su infancia ainda y a confirma 


cu esaki no ta un recurso electrico, 
pero simplemente ta traha a como 
un bateria. Esaki ta hustamente loke 
nos a bin ta splica e gobernantenan 
di Aruba pa algun tempo caba. Tambe 
ta un echo cu e famoso “Hydrogen 
valley” NO tin un “financial business 
model” cu ta viable! Lo kier uza LNG 
pa converti esaki den hidrogeno. De 
Meza ta bisa: “Un, Bo no ta haci nada 
bon pa e medio ambiente y dos, E ta 
costa bo hopi placa.” 


Mas aleu ta bisa cu e gobernantenan 
actual no ta compronde e materia, 
ni tampoco tin e conseheronan 
capacita. Ta p’esey mes ta straño cu 
WEB y Utilities mes ta para tras di 
ideanan cu ta fantasma. 


Den combersacion cu e profesornan 
di TU Delft, nan ta bisa mescos. En 
berdad e ta algo interesante, pero bo 
mester tin un cantidad di energia sufi- 
ciente pa e consumo di bo pais y loke 
ta resta bo por produci hidrogeno cu 
ne como un alternativa pa balansa. 
E parlamentario ta indica cu loke 
Aruba ta papia di dje aworaki ta algo 
completamente diferente. 


“Ta lastima pa mira cu realmente na 
Aruba nos a laga proyecto suma- 
mente interesante y bon. A para 
esaki y no a haci nada mas y awe bo 
ta mira cu Aruba a cay atras. E profe- 
sornan di TU Delft a confirma esey 
bisando cu nan sa con avansa Aruba 
tabata y awor pa e ultimo seis aña no 
a tende nada mas. 
Aruba tin un gobierno cu riba e topico 
aki no tin pia ni cabes, no tin maneho 
energetico y en realidad a destrui un 
futuro briyante cu tabata importante 
pa e isla.” 


Parlamentario ing. Mike de Meza: 


MEP a destrui un futuro briyante cu 
Aruba tabatin den energia alternativa 

D 
iabierna anochi, dos di e ekiponan cu tin mas fanatica- 
da cu ta bay stadion pa sostene nan ekipo, a topa cu 
otro, esta La Fama y Bubali pa determina cual ekipo ta bira 
campeon di Liga Plata di AVB. 


Sumamente impresionante tabata e ambiente den Centro 
Deportivo Frans Figaroa, caminda fanaticonan di e dos ekip- 
onan, a percura pa un ambiente unico cu ni riba nivel di divi- 
sion di Honor ta presencia esaki. 


Fanaticonan di La Fama tabatin un brass band pa deter- 
mina e ritmo di animacion pa e ekipo di La Fama di Savaneta 
mientras cu na e otro banda, fanaticonan di Bubali manera 
semper a duna nan ekipo e sosten necesario. 


Ambos ekipo, tanto La Fama como campeon y Bubali como 
subcampeon, ta promove pa division di Honor mientras cu 
den otro dos wega diadomingo atardi, e otro dos ekiponan 
cu lo pasa pa forma e 10 ekiponan di division di Honor pa 
campeonato 2023-2024, lo a keda determina. 


Un sorpresa hopi grandi y hopi agradabel tabata e forma 
con fanaticada di e dos ekiponan a sostene nan ekipo, 
caminda ambos banda di tribuna na Compleho Deportivo 
Frans Figaroa, tabata repleto di fanatico, caminda e tribuna 
di La Fama a conta cu brassband y pitonan duro cu a duna e 
wega final un ambiente unico. 


Ni den division mas halto di futbol ta sinti e ambiente aki y 
sin duda e anochi tabata uno exitoso. 


Nerviosismo a hunga un rol grandi pa ambos ekipo caminda 
La Fama a inicia riba miho pia cu Bubali y tabatin un leve 
dominio den e prome parti di wega, cual a conduci na un gol 
di Davison Kaarsbaan kende a anota un tiro penal pa duna 
su La Fama bentaha di 1-0. 


Te na di 30 minuut di wega tabata La Fama cu dominio riba 
e accionnan pero e ekipo di Savaneta a cuminsa perde hopi 
bala loke a duna Bubali oportunidad pa domina parti di e 
wega. 


Esaki a sigui tambe den di dos tempo caminda e dominio a 
bira ainda mas grandi cu La Fama perdiendo por completo 
su ritmo di wega y esaki a conduci na e gol di empate di 
Bubali, caminda Maikel Tromp ta anota un penalty pa empata 
e partido na 1-1. 


La Fama a keda cu 10 hungado ora cu referee a expulsa Mark 
Laurens kende a ocasiona e penalty y na prome instante 


keeper di La Fama a tapa e tiro pero e tiro mester a wordo 
ripiti ya cu keeper di Bubali a move bin dilanti cu ta contra 
regla. 


Maikel Tromp, capitan di e ekipo di Noord e ora no a faya cu 
e di dos tiro y a duna Bubali e gol di empate cu na e altura 
ey tabata bon mereci. 


Bubali a keda cu un dominio den medio campo y La Fama 
tabatin problema pa yega na e gol di Bubali pero riba un di 
e atakenan sporadico aki, keeper Para di Bubali ta tumba 
Deng Deng Lopez den area penal y mesora referee a pita pa 
penalty, e di tres den e wega aki. 


Deng Deng Lopez maximo anotador di Bubali ta anota e 
penalty cu eventualmente a bin duna e ekipo di Savaneta e 
titulo di campeon di division Plata pero ambos ekipo a sigura 
nan permanencia den division di Honor pa proximo tempo- 
rada. 
Hunto cu e ekiponan di Caquetio y Santa Fe, nan ta completa 
e 10 ekiponan pa proximo temporada di division di Honor. 


La Fama ta bira Campeon Liga Plata superando Bubali 

E 
siman aki, Minister di Husticia y Asuntonan 
Social sr. Rocco Tjon, a ricibi un presentacion 
di parti di International Organization for Migra- 
tion (IOM) y Coordination Center on Human Traf- 
ficking and Migrant Smuggling Aruba (CMMA) den 
cuadro di e Standard Operating Procedure (SOP) 
pa loke ta asistencia y proteccion na victimanan di 
traficacion di hende. Un tremendo presentacion di 
e SOP cu a wordo haci, di cual pronto lo bay sigui 
amplia riba esaki. 


Aruba ta inverti hopi den combatimento di trafica- 
cion y contrabanda di hende, den cuadro di esaki, 
IOM y CMMA a conduci un proyecto pa traha e 
SOP pa asina identifica, screen, proteha, asisti 
y percura cu victimanan di traficacion di hende 
por regresa nan pais bon bek. Pa yega na esaki 
a papia cu tur stakeholders di e cadena hudicial 
pero tambe di otro sectornan. For di Ministerio di 
Husticia y Asuntonan Social, a conta cu asistencia 
di diferente departamentonan entre otro KPA, 
Bureau Slachtofferhulp, CMMA, OM, Inmigracion, 
Directie Sociale Zaken, Guarda Nos Costa y NGO’s. 
Banda di esaki, a conta tambe cu asistencia di dife- 
rente deperatmanento cu ta cay bou di entre otro 
Ministerio di Labor, Integracion y Energia, Minsterio 
di Salubridad Publico, Ministerio di Asuntonan 
General, Kustwacht, Koninklijke marechaussee, 
NGO’s y Organisacionnan Internacional, pues tur 
a asisti pa yega na e SOP aki. 


E intencion ta, cu pa e resto di aña lo bay tin un 
plan di implementacion pa e diferente fasenan 
di e SOP, pa di e forma ey tur organisacion y nan 
personal por ta bon informa di esaki, y asina nan 
por asisti y proteha e victimanan di traficacion di 
hende mucho mas miho. Di e forma aki por bisa 
cu tin mucho mas informacion disponibel, pues e 
ruta di referencia ta hopi mas conoci awo pa loke 
ta cua organisacion ta encarga cu cua trabou. 


Por ultimo, e Mandatario a indica cu e ta suma- 
mente satisfecho cu e paso cu a wordo tuma caba, 
y ta sostene ambos IOM y CMMA pa asina amplia 
riba e proyecto aki pa asina involucra demas 
departamentonan cu por yuda preveni y combati 
e fenomeno aki. 


Minister Rocco Tjon: 


IOM y CMMA a presenta nan ‘SOP’ den cuadro di asistencia 
y proteccion na victimanan di traficacion di hende 

D 
en luna di Juni SKOA ta habri su in- 
scripcion pa e programa di “Schake- 
lklas Prisma” cu ta pa muchanan cu no 
ta domina e lenguahe di Hulandes. 


Kico ta Prisma? 
Prisma ta un programa di 1 aña cu ta 
enfoca ariba e idioma di Hulandes pa 
asina prepara muchanan cu no ta papia 
Hulandes mas miho posibel pa nan 
integra den scol regular exitosamente, 
caminda Hulandes ta e lenguahe 
primario den e curiculo. 


E programa di Prisma ta evalua alabes 
e desaroyo academico a base di cada 
mucha su prestacion di siñamento y 
tambe nan desaroyo social - emocional 
cu ta importante pa nan crecemento 
en general. 


SKOA ta ofrece e programa di Prisma 


na dos scol cu ta Colegio Santa Famia 
pa muchanan entre 8 y 9 aña di edad y 
tambe Colegio Laura Wernet Paskel pa 
muchanan entre 10 y 11 aña di edad. 


Con pa inscribi pa Prisma? 
Por aplica via website www.skoa.aw pa 
asina inscribi completamente online. 
Bay riba e website y click ariba inschri- 
jven y despues scoge pa Prisma. Di 
eynan mester sigui e instruccionnan 
ariba e website pa completa e aplica- 
cion di cada mucha. 


Si tin duda con pa inscribi via nos website 
por pasa libremente na nos oficina di 
SKOA situa na Copernicusstraat 11, 
Aruba durante orario di oficina entre 
8am - 12pm y 2pm - 4pm. 


Ultimo fecha pa inscribi pa Prisma ta 
30 di Juni 2023. 


Por haya mas informacion ariba nos 
website www.skoa.aw y tambe por 
yama nos directo na (+297) 523 1800 
durante orario di oficina. 


P 
a hopi tempo den comunidad por a 
scucha e critica cu na Departamento 
di Impuesto tin atraso den procesamento 
di cobransa di inkomstenbelasting y pri- 
manan social, y pago di restitucion. Banda 
di e demas responsabilidadnan cu e man- 
datario y e departamento aki tin pa cumpli 
cune, Minister di Finansa y Departamen- 
to di Impuesto a bin ta atende e punto di 
preocupacion aki y asina a traha y e de- 
partamento a bini cu un plan di accion pa 
elimina e retraso aki. 
E plan di accion aki a wordo ehecuta y 
a duna como resultado cu a yega asina 
leu cu na aña 2023, e departamento 
di impuesto ta logra un otro milestone 
importante di Pais Aruba. Despues di mas 


cu 40 aña, e departamento ta elimina e 
atraso den procesamento di cobransa di 
inkomstenbelasting y primanan social 
manera AOV/AWW y AZV, cual a sosode 
den luna di mei 2023. Otro logro impor- 
tante di Departamento di Impuesto ta cu 
ta pagando restitucion. Durante aña 2022 
a logra paga un total di 27,9 miyon florin 
y 7,9 miyon florin den e prome kwartaal di 
aña 2023 na restitucion. 
Minister di Finansa ta gradici gerencia y 
tur esnan di e departamento pa e gran 
logro aki cual ta na beneficio di nos pueblo 
y e departamento. Ademas e mandatario 
ta desea e departamento hopi exito pa 
nan por sigui cumpli cu e reto y trabaonan 
diario. 


Inscripcion pa e programa “Schakelklas 
PRISMA” na SKOA a cuminsa 


Minister di Finansa Xiomara Maduro: 


E logro pa elimina atraso na 
DIMP ta na beneficio di un y tur 

R 
ecientemente altocomisario di Polis drs. 
Ramon I. Arnhem a reconoce diesdos 
(12) persona den Cuerpo Policial Aruba. Al- 
tocomisario hunto cu alto mando di policial a 
sinta hunto na mesa pa asina por scoge e co- 
leganan policial pero tambe administrativo di 
Polis cu tabata di sumamente balor pa e or- 
ganisacion den aña 2022. 


E coleganan aki a demonstra nan prestacion 
y aportacionnan excepcional durante e aña 
2022 den Cuerpo Policial Aruba. 


“E ta di sumamente importante pa e recon- 
ocimento y aprecio pa nos personal di parti 
mando policial pero tambe mi persona. E 12 
personanan aki a haci lo maximo esfuerso y ta 
di un balor sumamente halto pa nan empeño 
pa nos organisacion.” Tabata palabranan di 
altocomisario di Polis cu tabata sumamente 
orguyoso di mira smilenan contento riba tur e 
caranan di e personal. 


Den tur secresia nan a wordo invita pa alto- 
comisario di Polis pa presenta na su oficina 
pa asina personalmente entrega e certificado 
di “E polis valioso” di aña 2022. 


Esaki ta e prome stap pa sigui reconoce nos 
mesun personal den Cuerpo Policial Aruba. 
E meta importante ta cu nos hendenan ta 
central. Nos hendenan ta dedica hopi pa e 
organisacion aki y sigur ta momento pa duna 
nan e balor cu nan merece. Masha pabien na 
cada un y hopi exito den futuro! 


Dor di nan esfuerso y dedicacion 


Diesdos persona a wordo reconoci pa altocomisario di polis 

D 
iabierna 2 di juni a tuma luga e di dos edicion di Confer- 
encia di Prensa Hubenil na unda a duna oportunidad pa 
5 mucha di scol basico a bira ‘Periodista pa un Dia’ y haci 
preguntanan na Prome Minister Evelyn Wever-Croes den e 
sala di Conferencia di Prensa di Gobierno di Aruba. 


Pa e ocasion aki, a invita señor Andrew Vrolijk, di TeleaAruba 
pa splica e muchanan kico ta periodismo. Andrew di 
TeleAruba a impacta e hobennan masha hopi y a ricibi varios 
pregunta hopi relevante cu su trabou den prensa. Na final di 
e Conferencia di Prensa Hubenil, cada mucha a haya opor- 
tunidad pa haci nan preguntanan na Prome Minister y señor 
Andrew tawata e ultimo pa haci su preguntanan basa riba 
maneho actual den desaroyo di enseñansa na Aruba. 


E prome pregunta di señor Vrolijk na Prome Minister tawata 
tocante scol saludabel cu a wordo anuncia pa Minister di 
Enseñansa Endy Croes y Minister di Salubridad Dangui Oduber. 
Scol Saludabel, Prome Minister a splica, ta un concepto na 
unda ta encurasha cada scol pa ta mas saludabel den dos 
aspecto. E prome ta e cuminda cu ta wordo 
ofreci 
na nos muchanan ta mas saludabel entre 
otro fruta. E di dos aspecto ta move- 
cion, motiva nos muchanan pa haci 
deporte. 


E di dos pregunta di señor 
Vrolijk na Prome Minister 
ta tocante FUTURA y si 
tur mucha na Aruba lo 
mira tecnologia den 
tur 
klas. 
Dunando 
contesta na esaki, 
Prome 
Minister 
a 
menciona e diferente 
scolnan na Aruba cu 
ya caba a ricibi mate- 
rialnan tecnologico pa 
enseñansa. A traves di 
FUTURA a concentra 
riba 
e 
scolnan 
di 
SKOA pa motibo cu e 
scolnan di DPS a haya e 
borchinan digital caba. 
A traves di FUTURA por 
yuda algun scol y ta 
concentra riba proyec- 


tonan piloto. Scol Preparatorio Cacique Aterima tawata e 
prome kleuterschool cu a cuminsa cu e Proyecto di digital- 
isacion sigui pa Scol Basico Cacique Macuarima, Colegio 
Pastor Kranwinkel y Sint Fransiscus College. 


Cu esaki, e proyecto piloto di digitalisacion na scolnan a 
cera y e documento di e Proyecto lo wordo entrega pronto 
na Minister di Enseñansa pa asina ora e yega na fondo pa 
digitalisa tur scol, ya e sa cua sistema ta traha y cua no ta 
traha na Aruba. 


FUTURA a cuminsa tambe cu e proyecto Edutech na unda tin 
100 mil florin cada kwartaal y cu scolnan por registra nan 
proyecto di educacion y digitalisacion y huradonan total- 
mente independiente lo scoge e miho proyectonan cu lo 
ricibi 100 mil florin pa e kwartaal aki. Ya caba tres kwartaal 
a pasa caba y tin varios scol cu ya caba a haya e Proyecto 
Edutech. Minister di Enseñansa ta tumando e proyectonan 
a k i 
over pa asina nan wordo canalisa den e 
maneho di enseñansa. “Mi speransa 
ta pa tur scol tin borchinan digital pa 
asina haci siñamento mas atractivo 
pa nos muchanan”, Prome Minister a 
expresa. 
Prome Minister na final a 
gradici tur mucha y señor 
Andrew Vrolijk pa tur 
e preguntanan ricibi. 
Ainda 
tin 
oportun- 
idad pa esnan cu ta 
interesa 
pa 
aplica 
pa participa na e 
proyecto ‘Periodista 
pa un Dia’. Cu ayudo 
di mayor of repre- 
sentante, por bay na 
e link: https://forms. 
office.com/r/kXrNkVcebg 
of scan e QR code riba pagina 
di Facebook Gabinete Wever- 
Croes pa yena nan informa- 
cion y preguntanan cu nan ta 
haya interesante pa puntra 
Prome Minister. E alumnonan 
cu a wordo selecta lo ricibi un 
e-mail di confirmacion. 


Durante e di dos edicion di Conferencia di Prensa Hubenil ‘Periodista pa un Dia’ 


Prome Minister ta contesta preguntanan di señor 
Andrew Vrolijk tocante scol saludabel y digitalisacion 

D 
iabierna mainta, Minister Ar- 
ends a ricibi manifesto di sin- 
dicato SEPPA. 
Hunto cu trahadonan di SABA a 
entrega carta cu nan puntonan di 
preocupacion y nan desconfiansa 
den directiva di SABA. 


Puntonan menciona ta e rech- 
ttrekking di pago na e trahadonan 
cu ya di 2002 nan ta wardando 
ariba esaki, pa Minister tuma nota 
di e problemanan serio cu tin den 
e supervision di SABA, trece solu- 
cion na e impasse, percura cu e 
maneho di adulto mayor ta wordo 
financia na un manera debido y pa 
resolve e lista di espera cu mester 
di cuido a corto plaso. 


E puntonan menciona lo wordo 
atendi cu ne cu prioridad door 
di Minister Arends hunto cu e 
comision cu a wordo estableci. E 
comision tin e tarea pa presenta 
recomendacion y accion concreto 
pa promove continuidad di cuido 
pa adulto mayor. 


Nos ta gradici SEPPA pa e manera 
profesional cu a bin ta atende cu 
Gobierno di Aruba desde inicio cu 
e discusion a cuminsa. Minister 
Arends ta keda para ariba e posi- 
cion cu ceramento di SABA/ 
Centro di Cuido no ta den e vision 
pa loke ta trata maneho di adulto 
mayor. E enfoke ta keda riba solu- 
cion y lo bolbe sinta na mesa cu 
directiva di SABA pa asina por 
resolve e impasse mas pronto 
posibel. 


“Ningun momento e trahadonan 
y tampoco e adultonan mayor cu 
mester di cuido lo mester wordo 
perhudica.” - Minister Ursell 
Arends 


Minister Ursell Arends ta ricibi carta di sindicato 
SEPPA representando trahadonan di SABA 

D 
iasabra 3 di juni 2023, e delegacion di IPKO a bay un 
bishita di trabou na e Green Village di TU Delft. E Green 
Village ta un campo di innovacion sostenibel den un setting 
urbano, esta unda hendenan ta biba.  


Na yegada e delegacion a keda ricibi pa e Vice-rector di 
Asuntonan Internacional Prof. E. Voute, y e director di e 
Green Village, Ir. M. Kreijns. E programa a inicia cu un presen- 
tacion di Prof. E. van Bueren, di e Facultad di Arkitectura. El 
a duna splicacion di un serie di investigacion y proyecto, 
incluyendo esunnan di studiantenan haciendo nan docto- 
rado na TU Delft, cu nan contexto di proyecto tin di haber cu 
nos islanan. E proyectonan aki ta concentra riba planifica- 
cion sostenibel y desaroyo urbano. Ta trata di e.o., construc- 
cion di vivienda resistente na nos clima, efecto climatico, e 
procesamento di sushi, e transporte y generacion di energia 
sostenibel den un espacio limita.  


Siguiente presentacion tabata di prof. B. van Breukele. El a 


duna presentacion riba un serie di investigacion y proyecto 
en conexion cu e proyecto Sealink na Curaçao. Ta trata di 
temanan manera nos awa, en particular e efectonan di e 
contaminacion di awa riba tera y e calidad di awa di lama y 
e coralnan. E estudionan tin como obhetivo pa obtene infor- 
macion di e    diferente fluho di awa direccion di lama y e 
composicion di e fluhonan aki.  


Finalmente, Sr. F. Lippmann, Gerente di Innovacion di 
Energia Renobabel y Marino, a haci un presentacion riba 
varios proyectonan na y di TU Delft destina pa genera 
energia sostenibel den lama, incluyendo diferente tipo di 
energia. Gran parti di e investigacionnan ta interdisciplin- 
ario, cu participacion di diferente facultadnan di TU Delft. 


Tambe ta trata di colaboracion cu sector priva y empre- 
sarial. Despues di tur e presentacionnan nos a haya un 
recorido  den e Green Village. Sigur un tremendo diasabra 
yena di ideanan innovativo y sostenibel. 


Parlamentario Shailiny Tromp-Lee: 


Bishita di trabou na 
TU Delft tabata impresionante 

N 
a momento cu instancianan oficial 
manera entre otro Gobierno y Bu- 
reao Rampen Bestrijding informa cu 
den e siguiente dianan e posibilidad ta 
grandi pa nos experencia un horcan. 
Ta importante pa nos sigui cu prepara- 
cion. 


72 ora of 3 dia prome cu yegada di 
horcan 
• Pone un tas disponibel den cual tur 
material y obheto importante ta wordo 
hinca. Considera esaki e tas di emer- 
gencia. 
• Acumula documentonan cu pa bo y bo 
famia ta importante manera Passport, 
historia di malesa of di medicina nece- 
sario y hinca esakinan den ziplock di 
plastic y den e tas di emergencia. 
• Traha of cumpra un first aid kit 
consistiendo entre otro di pleister, 
betadine, gasa, verband y pildo pa 
dolor manera paracetamol of voltaren 
y demas articulonan cu por ser uza den 
caso di heridanan cu no ta rekeri asis- 
tencia medico inmediato. 
• Si bo persona of miembro di famia 
ta uza medicamento diario, controla y 
percura pa tin suficiente medicamento 
pa algun dia. Hinca e medicamentonan 
aki den ziplock y den e tas di emer- 
gencia. Haci mesun cos den caso cu 
un persona di famia ta haci uzo di un 
aparato diario. 
• Hinca algun snacks y boter di awa den 
e tas di emergencia. 
• Haci un solo persona responsabel pa 
tin y hiba cu ne e tas di emergencia na 
tur momento. 
• Percura pa tin flashlight cu bateria y 
tambe bela cu swaffle den cas. 
• Sinta y traha un plan di evacuacion 
den caso cu famia mester evacua di 
nan localidad. No lubida di incorpora 
mascotanan den plan di evacuacion. 


48 ora of 2 dia prome cu yegada di 
horcan 
Prepara un espacio den cas unda famia 
lo bay encontra nan mes durante e 
oranan cu e horcan ta pasando. E 
espacio aki preferiblemente ta un 
espacio unda tin poco of menos glas, 
bentana y porta. 
• Prepara espacio na unda mascotanan 
lo pasa e horcan. 
• Yena gasolin of diesel den auto 
• Percura pa tin suficiente awa pa bebe 
pa cada miembro di famia (2 liter pa 
persona) 
• Cumpra algun cuminda di bleki y 
snacks (percura pa tin mecanismo di 
habri bleki na man) 
• Si tin carni di frigidair, hisa e temper- 
atura di frigidaire y vriezer na maximo 
capacidad y evita di habri esaki regu- 


larmente. 


24 ora of 1 dia prome cu yegada di 
horcan 
• Sigura cu porta y bentana ta claba of 
tapa cu playwood of algun otro mate- 
rial fuerte. 
• Charge telefon y demas aparatonan 
electronico esencial. 
• Repasa e plan di evacuacion. 
• Prepara weganan electronico y no 
electronico cu famia por entretene nan 
mes durante e siguiente ora y dianan. 


Keda 
pendiente 
pa 
edicion 
nr 
3 
unda 
Departamento 
di 
Salud 
Publico den colaboracion cu Bureau 
Rampenbestrijding lo delibera riba 
Kico pa haci durante y despues cu un 
horcan caba di pasa. 


EDICION 2 


Kico pa haci na momento cu e posibilidad ta 
grandi cu nos isla lo por bay experencia un horcan 

BACKGROUND 
D 
ia Mundial di Medio Ambiente dirigi pa UNEP (Programa di Nacionan Uni 
pa Medio Ambiente) y celebra cada 5 di juni desde 1973, ta e plataforma 
mundial mas grandi pa conscientisacion ambiental y celebra pa miyones di 
persona den henter mundo. 


TEMA PA 2023: #BeatPlasticPollution 
Plastico tin mil y un uzo practico, pero nos sociedad a bira adicto na single use 
plastics, cu consecuencianan severo social, economico, ambiental y pa salud. 
Cada minuut un miyon boter di plastico ta ser bendi riba Tera, y nos ta uza 
cinco triyon saco di plastico pa aña. Mitar di tur plastico produci ta ser diseña 
pa uza un biaha y benta afo, 
Plastico ta presente den medio ambiente den tur skina di nos planeta y micro- 
plastics ta un problema serio pa cadena alimentaria den tur ecosistema y pa 
salud humano. 
Di añanan 1950 te 1970 poco plastico tawata ser produci y desperdicio plas- 
tico tawata manehabel. Entre 1970 y 1990 produccion di plastico a triplifica y 
cu ne plastico como desperdicio. 
Durante e prome añanan di siglo 21 e produccion di plastico den un solo 
decada a surpasa e cantidad produci den e 40 aña anterior hunto! 


Awendia nos ta produci mas o menos 400 miyon tonelada di desperdicio di 
plastico. Basa riba cifra disponibel ta premira un produccion di plastico di 
1100 miyon tonelada pa 2050, mayoria di esaki den forma di single use plas- 
tics, di cual 36% ta den empaketahe di producto, y di cual 85% ta caba den 
landfills of luganan di sushi no controla. Di tur e plastico single use 98% ta ser 
produci for di petroleo of gas (asina yama “virgin feedstock”). 


Di e shete biyon tonelada di sushi plastico menos di 10% ta ser recicla, y e 
mayoria di plastico ta ser transporta pa dumpnan den pais di tercer mundo, ta 
perde den medio ambiente y riu y lagonan ta acumula plastico di cual 80% ta 
caba den oceanonan cu ta contene 200 miyon tonelada di plastico. Na 2017 
UNEP a lansa e Clean Seas Campaign pa combati polucion di plastico den 
oceanonan. Na 2018 e tema pa Dia Mundial di Medio Ambiente tawata Beat 
Plastic Pollution. Di aña 2018 te cu 2021 un cantidad di iniciativa a keda lansa 
pa combati polucion di plastico. Na januari 2021 e Plastic Waste Amendments 
of the Basel Convention on the Control of Transboundary Movements of 
Hazardous Waste and their Disposal a drenta na vigor haciendo e tema di 
combati polucion di plastico un tema di prioridad. 


Na maart 2022 durante e cumbre UNEA-5.2 na Nairobi ta adopta UNEA 
Resolution 5/14 “End plastic pollution: Towards an international legally binding 
instrument” (un Global Plastics Treaty). Na juni 2022 e Intergovernmental 
Negotiating Committee ta inicia trabou riba e proceso pa yega na e tratado 
acorda den resolucion UNEA 5/14. Na juli 2022 Union Europeo y Merca na e 
UN Ocean Conference ta anuncia cu nan a uni na e Clean Seas Campaign, asina 
demonstrando nan compromiso pa yuda combati polucion di plastico. Den un 
segundo sesion di e Intergovernmental Negotiating Committee pa desaroya 
un instrumento huridico cu forsa di ley internacional pa combati polucion di 
plastico (INC-2), teni 29 mei te cu 2 juni 2023 na Paris na e sede di UNESCO a 
keda acorda pa mas o menos 170 pais pa cuminza traha un promer concepto 
pa e tratado pa keda presenta na November 2023. 


COMBATI POLUCION DI PLASTICO- UN RETO 
Pa combati polucion di plastico tin cu haci un analisis di e factibilidad di e 
opcionnan pa reduci e cantidad di plastico produci y e desperdicio di plastico. 
Pa esaki nos lo uza e 5 Rs of Plastics, esta Refuse, Reduce, Reuse, Repurpose/ 
Recover y Recycle.Mayoria di producto di single use ta deriva di petroleo y 


gas. Asina produccion di plastico actual ta contribui na cambio climatico. 
E industria di combustibel fosil ta buscando manera pa frena e proceso pa 
reduci produccion di plastico, creando e falso impresion cu por recicla gran 
percentahe di plastico produci. Greenpeace uza den su rapport di 2020, titula 
Circular Claims Fall Flat. Comprehensive US Survey of Plastics Recyclability ta 
desbarata factibilidad di reciclahe di plastico pa combati polucion di plastico, 
un ponencia tambe sosteni pa e organisacion internacional The Plastic Soup 
Foundation. Ademas, den un rapport recien di Greenpeace uza saca na 2023 
den cuadro di e Global Plastics Treaty, cu titulo Forever Toxic. The Science on 
Health Threats from Plastic Recycling ta conclui cu plastico ta inherentemente 
incompatibel cu un economia circular. 
Den e articulo Critiques of the Circular Economy (H. Corvellec et alii, Journal 
of Industrial Ecology 2022:26:421-432) ta destaca varios factor pa cuestiona 
e implementacion di e concepto di economia circular, di cual reciclahe ta keda 
señala como un punto debil y menos factibel. Por conclui cu reciclahe di plas- 
tico por ser descarta como manera pa combati polucion di plastico. Ta keda 
e otro cuater Rs di Plastics, esta Refuse, Reduce, Reuse, Repurpose/Recover. 
Nenga cierto producto cu ta contene plastico ora tin alternativa pa plastico 
(Refuse) ta e promer opcion pa reduci polucion di plastico. E di dos opcion ta 
reduci e cantidad di plastico (Reduce). 


Pa cierto tipo di plastico reuzo tambe ta un opcion, pero obviamente cu su 
limitacionan. E opcion Repurpose/Recover ta referi na uza plastico como un 
base pa via proceso mecanico of chimico converti esaki den materia prima 
pa crea otro producto of material. Un ehempel ta conversion di plastico den 
biofuel cu tambe ta contribui na cambio climatico. E buskeda pa haña materia 
prima of chimico alternativo pa remplaza e uzo di plastico a conduci entre otro 
na e industria di bioplastics. 


E articulo A Review of Bioplastics and their Adoption in the Circular Economy 
(Di Bartolo et alii, Polymers 2021, 13, 1229) ta mustra cu polimero biodegrad- 
abel como base pa bioplastics, nan aplicacion, produccion y degradabilidad 
como desperdicio ainda no ta bon defini y ta aporta den un forma minimo na 
e produccion di alternativa pa plastico deriva di petroleo y gas como materia 
prima. 
Un otro articulo, Plastic Pollution: Are Bioplastics the Right Solution (Mastrolia 
et alii, Water, 2022, 14, 3596) ta mustra cu tin hopi interogativo pa cu uzo di 
bioplastics como alternativa pa plastico. 
Ademas tin cu remarca cu hopi bioplastics ta deriva di cultivo den agricultura 
manera trigo, maishi, caña di sucu, azeta y celulosa vegetal y producto deriva 
di desperdicio di producto agricola y alimento cu ta bay perdi como food waste 
den e cadena di suministro di producto pa alimentacion. 


Seguridad alimentario, impactonan di cambio climatico riba agricultura, 
degradacion y perdida di tereno pa agricultura, contaminacion ambiental y 
un poblacion creciente mundial di mas cu 8 biyon habitante, ta haci nece- 
sario optimalisa tereno disponibel pa cultivo di alimento y minimalisa perdida 
di alimento. 
Esaki ta haci bioplastics deriva di agricultura y perdida di alimento eticamente 
cuestionabel. 
Recapitulando, mester conclui cu combati polucion di plastico mester enfoca 
riba e factornan Refuse y Reduce principalmente cu ta un cuestion di esco- 
gencia di consumidor. 
Y pa loke ta empaketahe, kisas por bay haci uzo di materia prima abundante 
cu nos antepasadonan tawata uza, esta santo y lodo, pa crea producto basa 
riba glas y ceramica y materia prima similar. 
Hecho ta cu pa Combati Polucion di Plastico mester busca alternativa no basa 
riba petroleo, gas, of materia prima deriva di agricultura of perdida di alimento. 


Eight to eight, because our planet can’t wait campaign 


Dia mundial di medio ambiente 


Diamars, 6 Juni 2023 
AWEMainta 
COMUNIDAD 
21 


A 
buso di mucha ta un di e problemanan social 
di mas grandi cu ta prevaleciendo den cada 
pais rond di mundo. E ta trece cu ne consecuen- 
cianan pa cu e desaroyo di e mucha riba diferente 
area. Pa e motibo ey, na aña 1991 a funda Fun- 
dacion Respeta Mi (FRM) pa por crea conscienti- 
sacion den comunidad di Aruba y contribui na pre- 
vencion di abuso di mucha. Stagiernan Michelmira 
Arends di FRM y Rosemary Bustillos di YMCA Aru- 
ba ta actualmente studiantenan di Social Work and 
Development cu a dicidi di haci un colaboracion pa 
trece dilanti un tayer titula ‘Mayornan di Futuro’ pa 
promove e mision di nan organisacion. Esaki cu e 
meta pa informa mayornan, profesionalnan y otro 
tocante e tiponan di abuso cu ta reconoci na Aruba 
y internacionalmente. 


Tayer ‘Mayornan di Futuro’ 
E tayer di ‘Mayornan di Futuro’ a conta cu 3 sesion 
cu a tuma lugar riba 14, 21 y 28 di april, 2023 na 
e localidad di Universidad di Aruba y Fundacion 
Respeta Mi. E obhetivo di esaki tabata pa consci- 
entisa y educa publico pa reconoce e señalnan y 
preveni esaki pa asina kibra e ciclo di abuso. A duna 
informacion tocante Abuso Emocional, Negligencia, 
Abuso no Reciente, Termento Inconsciente, Abuso 
Fisico, Violencia Relacional, Explotacion Criminal, 
Grooming, Abuso Sexual y Explotacion Sexual. 
Durante e sesionnan, e participantenan a practica 
y para keto riba nan mesun manera di criansa. Mas 
di 20 persona a participa activamente y a obtene 
un certificado di participacion riba e anochi final. 


E Continuacion 
Michelmira Arends y Rosemary Bustillos ta suma- 
mente contento cu e acogida y e exito di e tayer 
‘Mayornan di Futuro’. E plan ta pa continua cu e 
tayer aki cu un maximo di 3 biaha pa aña pa sigui 
brinda informacion na e comunidad di Aruba pa 
por contribui na prevencion di abuso di mucha. E lo 
ta ideal pa personanan di diferente edad y distric- 
tonan di Aruba por haya e oportunidad pa participa 
na e tayer aki. 


Esaki tambe ta conta pa mayornan hoben cu por 
participa pa asina fortalece e crianza di cada 
mucha. Ta spera cu por a informa y conta cu e 
apoyo di e comunidad di Aruba pa cu e continua- 
cion di e tayer aki. 


Fundacion Respeta Mi & YMCA Aruba 
Mayornan di Futuro 

DEN HAAG – Den cuadro di su 
maneho pa busca cooperacion cerca 
municipionan na Hulanda, Minister 
Plenipotenciario mr. Ady Thijsen a haci 
un bishita na burgemeester di Almere 
Hein van der Loo. Van der Loo na luna 
di maart ultimo a keda nombra como 
burgemeester di Almere, pa reemplasa 
burgemeester interino Ank Bijleveld, 
kende a tuma e encargo despues cu 
Franc Weerwind a bira minister den 
Gabinete Rutte IV. 
Den su introduccion Minister Thijsen a 
trece dilanti su vision y maneho pa haci 
Aruba mas visibel na Hulanda. No sola- 
mente na Den Haag, unda e Gobierno 
di Hulanda ta sinta, pero tambe cu e 
municipio y provincianan. Tambe bon 
contacto cu Hogescholen, Universidad 
y comercio ta importante. E manda- 
tario a bisa cu cada municipio tin nan 
tereno specifico cu kisas por coopera 
riba dje. 


Burgemeester Van der Loo den su intro- 
duccion a bisa cu Almere ta un ciudad 
hoben cu ta conta cu 223 mil habitante. 
E pronostico ta pa Almere crece na 350 
mil habitante. E poblacion di Almere 
ta hopi diverso y ta conta cu persona 
di diferente origen etnico. Almere a 
cuminsa como un ciudad satelite di 
Amsterdam, unda hendenan ta traha 
na Amsterdam, pero ta biba na Almere. 
Den trancurso di aña Almere a atrae 
hopi compania y industria, manera 
Yanmar y Yakult di Japon y tambe ASM 
International. 


Den e combersacion a papia di posi- 
bilidad di estudio na Almere y e prob- 
lematico di vivienda pa studiante na 
Almere. Burgemeester Van der Loo a 
bisa cu Hogeschool Windesheim ta 
brinda diferente estudionan y tambe 
cu e scol ta den tramite pa expande y 
traha un campus grandi pa studiante. 
Segun sr. Van der Loo lo mester sondea 
posibilidad cu esaki por trece cune pa 
studiantenan for di e parti Caribense di 
Reino, pasobra mescos cu otro parti di 
Hulanda, Almere tambe tin scarsedad 
di camber pa studiante. 
Minister Thijsen a menciona cu tambe 
e ta busca formanan di cooperacion pa 
e sector agricola di Aruba y tambe na 


maneranan pa stimula y sostene entre- 
preneurnan na Aruba. Segun e manda- 
tario tin hopi hoben cu kier cuminsa cu 
nan mesun negoshi. 


Burgemeester Van der Loo a bisa di tin 
hopi simpatia pa e manera di pensa di 
Minister Thijsen y cu e lo bay sondea 
terenonan unda cu Almere y Aruba 
por coopera cu otro. Minister Thijsen a 
gradici e burgemeester pa esaki y pa e 
bon recepcion, pa despues intercambia 
regalo como recuerdo di e bishita di 
minister Thijsen na e burgemeester di 
Almere. 


Potretnan cortesia di Arubahuis 


Minister Thijsen a bishita burgemeester 
di Almere Hein van der Loo 


www.awemainta.com 


Diamars, 6 Juni 2023 
AWEMainta 
23 


Fortaleza pa Famia 


STIMA Dios riba tur cos cu bo mente, alma y curason, stima bo prohimo manera bo mes. 
Stima Dios su palabra, pasobra palabra di Dios ta Dios mes, ora nos no respeta Dios su palabra, nos tin problema cu 
Dios. 


Pone Dios na prome luga den bo bida, den bo cas y bo famia, cana den obediencia na Dios. Laga temor di Dios wordo 
mira den bo bida, y no haci bofon, ni tenta, ni tampoco chercha Dios. Alaba Dios glorifica su Nomber Santo, pasobra 
Dios ta bibo y real, y nos Dios ta Todopoderoso. 


Dios ta creador di tur cos, y E a crea tur ser humano, homber y muhe, pa nan por multiplica y yena mundo (Genesis 
1:26-28). 
Dios crea tur animal, macho y muhe E a crea nan pa asina nan tambe por multiplica y yena mundo. Dios a crea tur sorto 
insecto, macho y muhe E a crea nan pa asina nan multiplica y yena mundo. Mescos cu den bida marino, Dios a crea tur 
locual tin den laman, y tur locual tin den riu, macho y muhe E a crea nan y a duna nan autoridad pa multiplica, y yena 
tanto lama como riu. 


No ta existi nada riba e mundo aki cu Dios no tin control riba dje, Dios tin control riba biento, calor, horcan, temblor, 
lama etc. Dios su bista ta riba tur ser humano, y ningun hende tin bida priva dilanti di Dios. Tur cos ta habri den bista 
di nos Creador. 


P’esey nos mester stima Dios y dun’E tur honor y Gloria, pasobra Dios ta nos Maestro, nos tur ta depende di Dios, 
pasobra ta Dios ta duna nos rosea tur momento. Sin Dios ningun hende ningun cos lo no ta existi. 


Dios a duna bida na abundancia, pero nos mester cuida nos bida. No lubida cu nos curpa ta tempel di Dios y e Spirito 
di Dios ta biba den dje. Nos ta pertenece na Dios, aunke hopi hende su comportacion kier demostra lo contrario. nos 
tur ta pertenece na Dios pasobra nos ta su creacion. Dios a duna nos bida, pa nos por ta un muestra di su grandesa, 
pasobra tur ser humano, mester biba pa Dios y mester obedece Dios. 
Nos curpa ta pertenece na Dios, y no na maldad, malicia, inmoralidad, pasobra tin hopi hende ta gaña nan mes bisando” 
Ami ta biba manera mi kier, ningun hende no tin nada di bisa mi, biba bo bida y laga mi biba mi bida” y na ta lubida cu 
e bida cu nan tin no ta di nan. 


Orguyo y arogancia, mes ta pone hende destrui nan bida tanto fisico como spiritual, pasobra specialmente orguyo 
ta kibra nos relacion cu Dios, y hinca un pensamento baho den nos, cu nos por haci manera nos kier, pero esey ta e 
mentira di mas grandi di satanas y cu mundialmente hopi ta kere y cay den perdicion. 


P’esey nos tur mester arepenti di tur nos pica, y no duna e diabel ningun oportunidad den nos bida. 
Nos mester aleha for di pica, (Galationan 5:19-21) pasobra bibando un bida di pica nos lo no hereda reino di Dios. Nos 
mester biba pa Dios, nos mester kere den Su Yiu Cristo Hesus, y asina nos lo ta salba y tin bida eterna. Nos mester aleha 
for di tur clase di scuridad, y biba den e luz di Señor, pasobra Dios ta luz y den Dios nos tin scuridad. 
Laga tur nos locual cu ta menciona e nomber di Dios aparta nan mes for di maldad. 


Sinceramente, Pastor Marcel Balootje 


Stima Dios, stima bo bida, 
no duna chens na diabel 

THEODORA Gruijters a nace dia 14 di 
juni 1933. Na edad di 18 aña el a drenta 
klooster di e ordo di Dominicanesnan 
di Bethanië y dia 30 di april 1952 a 
tuma e nomber di Zr. Hélène Joseph. 
Zr. Hélène a traha y biba un periode 
cortico den e kinderhuis na Canada 
prome cu a muda pa Aruba dia 12 di 
april 1960. 
Zr. Hélène a biba y traha na Aruba pa 
26 aña den Cas Marijke na Kinderhuis 
Imeldahof y a regresa Hulanda bek 
dia 11 di december 1986. Na Hulanda 
e a biba basta tempo den Klooster 
na Teteringen y despues a muda pa 
Magdalenahof na Haelen, unda cu 
despues di un periodo cortico di enfer- 
medad, dia 3 di juni 2023 a fayece 
trankilo den su soño na edad di 89 
aña. 
Nos ta gradici Dios pa tur e añanan 
di amor y dedicacion cu Zr. Hélène a 
duna pa e pueblo di Aruba, educando 
nos muchanan na Imeldahof. 


Zr. Hélène semper lo wordo recorda 
pa ta un persona cu a stima Aruba, 
Kinderhuis Imeldahof, su muchanan y 
cu semper a keda carga Aruba den su 
curason door di a keda dirigi su mes 
na nos den nos idioma Papiamento. 
Directiva 
di 
Fundacion 
Kapel 
di 
Bethania y tur su voluntarionan ta 
gradici pa e atencion y aprecio cu Zr. 
Hélène a mustra nos y e sosten cu 
a duna na nos exposicion y proyec- 
tonan. 


Directiva 
di 
‘Stichting 
Kinderhuis 
Imeldahof’ y ‘Fundacion Kapel di 
Bethania’ ta manda un invitacion pa 
un Santo Sacrificio di Misa den Kapel 
di Bethania, na klooster Imeldahof, 
diahuebs 8 di juni venidero pa 6:30 di 
atardi pa intencion di descanso di Zr. 
Hélène. 


Anuncio di Fayecimento di Zr. Hélène Gruijters O.P. 
Fundacion Kapel di Bethania kier a participa fayecimento di Zr. Hélène Gruijters O.P. 

Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Myrna B. Kock-Croes 
Cariñosamente yama “Bea of Baeti” 
*21-04-1939 - †01-06-2023 


Acto di entiero lo wordo anuncia despues 


Mi curazon ta firme, oh mi Dios, 
lo mi canta y lo canta alabanza 
hasta cu mi alma.  Salmo 108.1 


Cu tristeza na nos curason pero conforme cu 
tur locual ela nifica pa nos, nos ta anuncia 
fayecimento inespera di nos yiu, mama, ruman, 
tanchi, pepe stima: 
Maureen Carolyn Kelly 
*29-05-1973 †26-06-2023 


Na nomber di su: 
Mama: 
Rita Kock - Petrocchi y esposo 


Tata: 
Vicente Kelly d.f.m 


Manera mama: 
Elvia Kelly 


Yiunan: 
Christian Arends y Junice Martin 
Kayla Arends y Rodny Eugenio 


Manera Yiu: 
Gino Petrocchi y esposa 
Mía-Alina Arends 


Pareha: 
Carlos Lopez y yiunan 


Rumannan: 
Reynold Kelly 
Elton Kelly y sra Izaira Cruz 
Ariane Kelly 
Marcy Scholten 
Ritza Scholten 
Manera ruman: 
Junior Danje y Sra 
Jacqueline Quandt 


Subrino/a-nan: 
Kevin y Krislaine Kelly 
Eden, Emma y Vince Kelly 
Oriana Ojeda 
Isabella Jansen 


Manera subrino: 
Axl Uribe 


Demas: 
Omo y tanta nan, primo y prima nan, madrina 
y padrino, suegro y suegra, coleganan di 
Diamonds International y Chicas Gaiteras. 


Demas famia y amistadnan: 
Arends, Kelly, Petrocchi, Werleman, Jacopucci, 
Croes, Lopez, Quandt, Dijkhoff, Cruz, Tromp, 
Valdez, Trimon, Brete, Arenas, Schwengle, Uribe, 
Christiaans, Scholten, Jimenez, Maduro, Hidalgo, 
Sanchez, Ferrer, Quilotte, Kemp, Hoyo Quintero, 
Labad, Berlis, Martin, Ruiz, Emers, Dammers, da 
Silva, Chica. 


Ta invita pa asisti na acto di despedida cual lo 
tuma lugar diabierna 9 di juni 2023. For di 6or te 
cu 9or di anochi na Royal Funeral Home. 


Ta pidi pa bin bisti na color nan alegre of na flor 
manera Carolyn semper tabata. 


Nos ta pidi nos disculpa si den nos tristesa nos por 
a lubida di menciona un of otro famia, conocir of 
amistadnan. 


He who dwells in the shelter of the Most High will 
rest in the shadow of the Almighty 
Psalm 91.1 


With deep sorrow, we announce the passing 
away of our 
beloved father, grandfather, and great- 
grandfather. 


Lodewijk (Louis) 
Frederik van Delden 
St. Maarten, December 22, 1935 
† Aruba, 04 June 2023 


Date and time will be announced later. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta participa 
fayecimento inespera di nos ser stima: 


Sr. Juan Natalio Maduro 
Cariñosamente yama “Taly” 
*01-12-1955 - †04-06-2023 


Acto di entiero lo wordo anuncia despues 


Señor ta mi Wardador, 
mi no tin falta di nada; 
Den cunucu di yerba berde, 
E ta ponemi sosega. 
E ta hibami na awa trankil, 
“pa mi bolbe hanja forsa.” 
Salmo 23:1-3 


Cu inmenso dolor na nos curazon nos ta 
anuncia fayecimiento di nos mama, 
wela, y bisawela stima: 


Agatha Eliza Geerman 
Mihor conoci como 
“Aida” of “Mai” 
*05 Februari 1935 - † 03 Juni 2023 


Ta invita demas famia, bisiña, amigo- y 
conocirnan pa e acto di entiero cual lo tuma 
lugar Diahuebs, 8 di Juni 2023 pa 4.00 pm 
na Ad Patres Funeral Home & Crematorium 
y despues saliendo pa Santana Central na 
Sabana Basora. Nos defunto stima lo ta 
reposa for di 2.00 pm na Ad Patres Funeral 
Home. 


Oportunidad pa condolencia lo ta diaranson, 
7 di juni 2023 na Ad Patres Funeral 
Home for di 7.00 pm pa 9.00 pm. 
Nos ta lamenta cu no ta ricibi bishita di 
condolencia na cas. 
Staff y personal di Ad Patres Funeral Home 
ta extende nos mas sincero 
condolencia na famianan di e fayecida. 


